Savotta (konserni)

Finn-Savotta Oy on suomalainen perheyritys, joka suunnittelee ja valmistaa korkealaatuisia funktionaalisia varusteita vaativaan ammatti- ja vapaa-ajan käyttöön. Painopisteenä ovat kantolaite- ja majoitejärjestelmät . Kattava valikoima sisältää pientarvikkeita, reppuja, rinkkoja, yöpymisvälineitä ja monipuolisia telttoja.

Savotan asiakkaita ovat ulkoilmaharrastajat, pelastusjärjestöt, puolustusvoimat ja monet muut viranomaiset niin kotimaassa kuin maailmallakin. Savotan kykyihin kuuluvat tutkimus, kehitys ja suunnittelu, raskastekstiiliompelu, laserleikkuu, 3D-suunnittelu ja –tulostus, metallintyöstö, automaatio, lämpömuovaus, materiaalien tuntemus ja vahva tahto jatkuvasti kehittää käsitystäloppukäyttäjän tarpeista.

Savotta perustettiin vuonna 1955. Vuonna 2022 Savotalla oli noin 140 työntekijää.

Suomen puolustusvoimat on käyttänyt Savotan välineitä 1960-luvulta asti. Savotta on valmistanut puolustusvoimille  esimerkiksi taisteluliivejä, reppuja ja telttoja.

Vuonna 2025 yhtiö sai puolustusvoimilta kaikkien aikojen suurimman tilauksensa, arvoltaan noin 40 miljoonaa euroa. Samana vuonna yhtiö osti Karstulan konkurssiin menneen jäähallin ja kertoi rekrytoivansa noin 20 työntekijää lisää.

 Konsernirake 
Savotta Group, Savotta-konsernin suomalainen emoyhtiö, joka keskittyy tukemaan ja hallinnoimaan Savotta-konsernin yrityksiä.
 Finn-Savotta Oy, Toimisto, logistiikka, tuotekehitys ja pääasialliset tuotantotilat (metallinkäsittely, ompelu, laserleikkaus, alipainemuovaus jne.) sijaitsevat Karstulassa, Suomessa. Kun puhutaan "Savotasta", tarkoitetaan yleensä koko konsernia, jonka pää ja sydän on Finn-Savotta Oy. 
 Finn-Savotta Systems Oy, Finn-Savotta Oy:n tytäryhtiö, joka vastaa teknologian ja tuotannon kehittämisestä.
 Savotta oÜ, Finn-Savotta Oy:n tytäryhtiö, joka vastaa konsernin Tartton tuotantolaitoksesta Virossa.
 Savotta Kiinteistöt Oy, Finn-Savotta Oy:n tytäryhtiö.

 Lähteet 

 Aiheesta muualla 
 Verkkosivusto
Luokka:Retkeilyvälineet
Luokka:Suomalaiset teollisuusyritykset
Luokka:Retkeily Suomessa